b'\n_START_ARTICLE_\nFrance 2\n_START_SECTION_\nLa deuxi\xc3\xa8me cha\xc3\xaene (o segona cadena)\n_START_PARAGRAPH_\nFrance 2 va n\xc3\xa9ixer el 21 de desembre de 1963 com la segona cadena de la RTF (Radiodiffusion-T\xc3\xa9l\xc3\xa9vision Fran\xc3\xa7aise), encara que la seva inauguraci\xc3\xb3 oficial va tenir lloc el 8 d\'abril de 1964, sent rebuda per nom\xc3\xa9s el 20% dels francesos. En el mateix moment, Denise Fabre (una famosa conductora de televisi\xc3\xb3) \xc3\xa9s contractada com a presentadora de la segona cadena. El 15 de setembre de 1966 s\'emet el primer noticiari Vingt-quatre heures d\'actualit\xc3\xa9s (24 hores d\'Actualitat), presentat per Jean Lanzi i dirigit per Louis Roland Neil. El 6 abril 1967 comen\xc3\xa7a Les Dossiers de l\'\xc3\xa9cran (Els expedients de la pantalla) d\'Armand Jammot, programa que va durar 24 anys en qu\xc3\xa8 es mostrava una pel\xc2\xb7l\xc3\xadcula i despr\xc3\xa9s es debatia sobre ella, el que va permetre abordar temes sobre la realitat social._NEWLINE_El diumenge 1 d\'octubre de 1967 a les 14:15, la segona cadena passa a emetre en color gr\xc3\xa0cies al sistema SECAM (S\xc3\xa9quentiel couleur \xc3\xa0 m\xc3\xa9moire o Seq\xc3\xbc\xc3\xa8ncia de color amb mem\xc3\xb2ria) i el dia 10 del mateix mes, comen\xc3\xa7a a difondre la s\xc3\xa8rie americana Missi\xc3\xb3: Impossible. Els Shadoks, s\xc3\xa8rie animada de Jacques Rouxel et Ren\xc3\xa9 Borg, es comen\xc3\xa7a a projectar el 29 d\'abril de 1968. L\'abril de 1970, es comencen a emetre simult\xc3\xa0niament els telenot\xc3\xadcies regionals en la primera i en la segona cadena. La publicitat de marca s\'introdueix el gener de 1971._NEWLINE_El gener de 1972, Armand Jammot reempla\xc3\xa7a Le mot li plus long (La paraula m\xc3\xa9s llarga) per Des Chiffre et des lettres (Xifres i Lletres), que encara roman en patalla, i Jacques Chancelas llan\xc3\xa7a Le Grand echiquier (El Gran Tauler) el 12 de gener. El 3 de juliol, la llei que regeix els estatuts de l\'ORTF (Office de Radiodiffusion-T\xc3\xa9l\xc3\xa9vision Fran\xc3\xa7aise, que reempla\xc3\xa7\xc3\xa0 a la RTF) crea dues cadenes diferents: La premi\xc3\xa8re cha\xc3\xaene (La primera cadena) passa a ser TF1 i La deuxi\xc3\xa8me cha\xc3\xaene (La segona cadena) passa a ser Antenne 2, encara que aix\xc3\xb2 nom\xc3\xa9s es va concretar el 1974._NEWLINE_Les grans s\xc3\xa8ries en color de l\'ORTF es van estrenar en la segona cadena a principis dels \'70: Tot va comen\xc3\xa7ar amb Ars\xc3\xa8ne Lupin el 18 de mar\xc3\xa7 de 1971, que va finalitzar el 1974, despr\xc3\xa9s va venir Les Rois Mauditsentre el 21 de desembre de 1972 i el 24 de gener de 1973, realitzat per Claude Barma i adaptat de l\'obra de Maurice Druon per Marcel Jullian, i despr\xc3\xa9s Brigades du Tigre entre el 21 de diciemnre de 1974 i l\'11 de novembre de 1983._NEWLINE_Arran del xoc petrol\xc3\xadfer de 1974, les emissions van haver acabar a les 23 per estalvi d\'energia.\n_START_SECTION_\nAntenne 2 ("Antena 2")\n_START_PARAGRAPH_\nLa societat nacional de televisi\xc3\xb3 Antenne 2 neix el 8 de juliol de 1974, quan Jacques Chirac, llavors primer ministre, presenta el projecte de llei de reforma del sector audiovisual._NEWLINE_Mitjan\xc3\xa7ant la llei del 7 d\'agost de 1974, l\'ORTF es divideix en set organismes aut\xc3\xb2noms, incloses tres societats nacionals de televisi\xc3\xb3: T\xc3\xa9l\xc3\xa9vision Fran\xc3\xa7aise 1(TF1), Antenne 2 i France-R\xc3\xa9gions 3 (FR3), la Soci\xc3\xa9t\xc3\xa9 fran\xc3\xa7aise de production(SFP), T\xc3\xa9l\xc3\xa9diffusion de France (TDF),Radio France, i l\'Institut national de l\'audiovisuel (INA). Aix\xc3\xad es mant\xc3\xa9 el monopoli de l\'Estat. La llei entra en aplicaci\xc3\xb3 el 6 de gener de 1975. Cadascuna de les societats es van haver de col\xc2\xb7locar sota la tutela del Primer Ministre. A petici\xc3\xb3 del Govern, la redacci\xc3\xb3 de la primera cadena, jutjada com a massa irrespectuosa, don\xc3\xa0 pas a la segona cadena amb una audi\xc3\xa8ncia m\xc3\xa9s redu\xc3\xafda que li donar\xc3\xa0 menys import\xc3\xa0ncia._NEWLINE_El 6 de gener de 1975, Antenne 2 (coneguda per les seves sigles A2), dirigida per Marcel Jullian, comen\xc3\xa7a la seva programaci\xc3\xb3. La seva audi\xc3\xa8ncia segueix sent m\xc3\xa9s redu\xc3\xafda que la de TF1, cosa que li permet provar noves experi\xc3\xa8ncies en programes com Recre A2 (infantil) i Apostrophes (literatura) o utilitzar un to menys convencional en els seus telenot\xc3\xadcies._NEWLINE_El 5 de maig de 1981, el debat entre Val\xc3\xa9ry Giscard d\'Estaing i Fran\xc3\xa7ois Mitterrand per les eleccions presidencials, el mediador va ser Jean Boissonnat i Mich\xc3\xa8le Cotta es va emetre simult\xc3\xa0niament per TF1, Antenne 2 i FR3._NEWLINE_El 1983, gr\xc3\xa0cies al nou enfocament dels seus noticiaris (Christine Ockrent) i emissions de qualitat com Champs-\xc3\x89lys\xc3\xa9es, Chasse aux Tr\xc3\xa9sors o Recre A2, l\'audi\xc3\xa8ncia de Antenne 2 acaba per sobrepassar a la de TF1. Aquesta tend\xc3\xa8ncia dura fins a la privatitzaci\xc3\xb3 de TF1 el 1987. Apareixen nous formats com Ch\xc3\xa2teauvallon el 4 de gener de 1984, la primera telenovel\xc2\xb7la gal\xc2\xb7la inspirada en Dallas que preval sobre la cadena competidora, o Maguy, primera com\xc3\xa8dia francesa amb Rosy Varta i Jean-Marc Thibault llan\xc3\xa7ada el febrer de 1985._NEWLINE_Antenne 2 \xc3\xa9s tamb\xc3\xa9 la primera cadena francesa que transmet un programa matinal a les 06:30 amb T\xc3\xa9l\xc3\xa9matin a partir del 7 de gener de 1984, mentre els programes de les seves dues competidores nom\xc3\xa9s comen\xc3\xa7aven cap a les 10 o 11 del mat\xc3\xad._NEWLINE_Antenne 2 no va poder evitar la remuntada de TF1 ajudada pel seu nou president Herv\xc3\xa9 Bourges, que va llan\xc3\xa7ar Cocoricocoboy al prehorari estel\xc2\xb7lar, el mininoticier de Patrice Drevet que una altra vegada posa a la informaci\xc3\xb3 en primera plana amb una actitud l\xc3\xadder al gener de 1985 amb l\'arribada de Bruno Masur i Claude S\xc3\xa9rillon (reempla\xc3\xa7at despr\xc3\xa9s per Marie-France Cubbada)._NEWLINE_El setembre de 1987 va ser marcat pel retorn amb gran propaganda de TF1 i La Cinq. Antenne 2 comen\xc3\xa7a llavors un descens inexorable passant del 40% d\'audi\xc3\xa8ncia el 1986 a un 21% el 1991, quan TF1 aconseguia entre 40 i 45% i La Cinq rondava entre el 10 i 13%._NEWLINE_El 28 d\'abril de 1988, el debat entre els 2 candidats de les eleccions presidencials, Jacques Chirac i Fran\xc3\xa7ois Mitterrand, va ser em\xc3\xa8s simult\xc3\xa0niament per Antenne 2 i TF1._NEWLINE_En un esfor\xc3\xa7 de refor\xc3\xa7ar la televisi\xc3\xb3 p\xc3\xbablica davant de la compet\xc3\xa8ncia privada, la CSA (Conseil Sup\xc3\xa9rieur de l\'Audiovisuel) per la llei del 2 i 10 agost 1989 reuneix a Antenne 2 i FR3 sota un president com\xc3\xba en la persona de Philippe Guilhaume, contrarestat amb la dimissi\xc3\xb3 de la ministra de Cultura Catherine Tasca reempla\xc3\xa7ada per Herv\xc3\xa9 Bourges el 19 de desembre de 1990._NEWLINE_El 14 de setembre de 1991, Antenne 2 \xc3\xa9s la primera cadena francesa a emetre un nou g\xc3\xa8nere de programes importat dels Estats Units, els reality show, amb l\'emissi\xc3\xb3 de La Nuit des h\xc3\xa9ros tots els divendres a les 20:50.\n_START_SECTION_\nFrance 2\n_START_PARAGRAPH_\nPer tractar de reconstruir un grup p\xc3\xbablic fort davant les cadenes de televisi\xc3\xb3 privada i per poder donar una real cohesi\xc3\xb3, les televisions de servei p\xc3\xbablic prenen el nom de France T\xc3\xa9l\xc3\xa9visions el 7 de setembre de 1992: Antenne 2 passa a ser France 2 i FR3 passa a ser France 3. Coment \xc3\xa7a va bien! \xc3\xa9s un dels magazines que emet.'